Linnast maale asunud Tarmo unistuseks on rajada Laanemetsa küla tsaariaegsesse koolimajja Kartuli Wabariik - isemoodi muuseum, kus kartulit tutvustatakse läbi vannikino, jalgrattakünni ja pärimusteatri. Muuseumi idee tuli 1920. aastatest, mil suure kartulikasvatuse tõttu Eestit Kartuli Wabariigiks nimetati. Mees unistab endisaegse õhkkonna taasloomisest.
On klassiruum, kinolina, mõned külaelanikud, igareedene lavka ja kartulimuuseumi idee. Rahastust ei tulnud, kuid kuskil peitub lahendus - tuleb alustada enne, kui entusiasm raugeb ja puudekohinaks saab. Kas elu ühes kauges piiriäärses külas on võimalik nii, et ellu jääks ka unistused? Kui keegi tuleks appi?
Režissöörid Kätlin Kaganovitš ja Mart Raun, operaator Mart Raun, helioperaator Rein Fuks, montaažirežissöör Liis Nimik, helirežissöör Tarvo Schmeimann, produtsent Liis Nimik. Tootja Alasti Kino OÜ.